ai4bharat/Pralekha huggingface dataset:
उपराष्ट्रपती कार्यालय
समाजाच्या परिवर्तनाचे आणि प्रगतीचे सर्वात प्रभावी साधन म्हणजे शिक्षण – उपराष्ट्रपती जगदीप धनखड
दिब्रुगड विद्यापीठाच्या 21व्या दीक्षांत समारंभाला उपराष्ट्रपतींनी केले संबोधित
नवी दिल्ली, 3 मे 2023
समाजात समता, समानता आणि प्रगती घडवून आणण्यासाठी शिक्षण ही सर्वात प्रभावी आणि परिवर्तन करणारी यंत्रणा असल्याचे उपराष्ट्रपती जगदीप धनखड यांनी आज सांगितले. सामाजिक परिस्थितीत बदल घडवून आणण्यासाठी लोकशिक्षणाशिवाय दुसरा कोणताही पर्याय नाही असं ते म्हणाले.
आसाममधील दिब्रुगड विद्यापीठाच्या 21 व्या दीक्षांत समारंभात उपराष्ट्रपतींनी आज मार्गदर्शन केले. त्यावेळी ते बोलत होते. परिवर्तनाचे प्रतिनिधी बनून विद्यार्थ्यांनी समाजात सकारात्मक बदल घडवून आणण्यासाठी काम करण्याचे आवाहन त्यांनी केले. “2047 मध्ये देश आपल्या स्वातंत्र्याची शताब्दी साजरी करेल तेव्हा तुम्हीच भारताचे निर्माते आणि योद्धे असाल,” असे त्यांनी विद्यार्थ्यांना सांगितले.
स्पर्धा हा सर्वोत्तम गुरू आहे तर भय हा सगळ्यात मोठा शत्रू आहे, असे त्यांनी नमूद केले. विद्यार्थ्यांनो मोठी स्वप्ने बघा आणि कधीही तणाव घेऊ नका असेही ते म्हणाले. स्वप्ने पहा पण फक्त स्वप्नाळू न राहता प्रत्यक्ष कार्य करा असे त्यांनी सांगितले. ईशान्येकडची आठ राज्ये देशासाठी अष्ट लक्ष्मी असल्याचे गौरवोद्गार त्यांनी काढले. या आठ राज्यांच्या विकासाशिवाय आणि त्यांनी दिलेल्या योगदानाशिवाय भारताची प्रगती अपूर्ण असल्याचं मत त्यांनी व्यक्त केले.
ईशान्य भागातील भाषिक वैविध्य आणि साहित्यिक परंपरा जपण्यासाठी दिब्रुगढ विद्यापीठाच्या कार्याची उपराष्ट्रपतींनी प्रशंसा केली. हजारो वर्षांपासून विकसित होत आलेल्या आपल्या भाषांचे जतन करणे अत्यंत महत्त्वाचे आहे, असे ते म्हणाले.
देशाच्या अमृत काळात त्याच्या मुख्य प्रवाहाच्या इतिहासविषयक कथनात ईशान्येकडील यशोगाथांचा समावेश केल्याबद्दल उपराष्ट्रपतींनी आनंद व्यक्त केला. देशाच्या इतिहासात आणि स्वातंत्र्यलढ्यासाठी ईशान्येकडील अज्ञात वीरांनी दिलेले योगदान प्रकाशात आणल्याबद्दल राष्ट्रीय शिक्षण संशोधन आणि प्रशिक्षण परिषद  आणि भारतीय ऐतिहासिक संशोधन परिषद  या संस्थांचे त्यांनी कौतुक केले.
ईशान्येकडच्या राज्यांत भौतिक,सामाजिक आणि डिजिटल पायाभूत सुविधांमध्ये सुधारणा करण्यावर सरकार भर देत असल्याचं त्यांनी सांगितलं. ईशान्येकडच्या या भागात अनेक संधी उपलब्ध असल्यामुळे या भागाची ओळख आता- अनेक संधी असलेली भूमी म्हणून होत आहे, असे ते म्हणाले. त्यांनी उदाहरणादाखल बोगीबील रेन-कम रोड ब्रिज, 375 रस्ते प्रकल्प, विमानतळांचे जाळे 9 वरून 17 पर्यंत वाढणे आणि ईशान्य भागात 190 नवीन शैक्षणिक संस्थांची स्थापना अशा विविध प्रकल्पांचा उल्लेख केला.
या भागात तरुणांना त्यांची क्रयशक्ती, ऊर्जा विधायकरीत्या वापरता यावी यासाठी नवीन मार्ग खुले झाले आहेत, असेही त्यांनी सांगितले.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 80
वाणिज्य आणि उदयोग मंत्रालय
जून 2023 मध्ये भारताची एकंदर निर्यात 60.09 अब्ज डॉलर मूल्याची होण्याचा अंदाज
नवी दिल्ली, 14 जुलै 2023
जून 2023 मध्ये भारताची एकंदर निर्यात 60.09 अब्ज डॉलर मूल्याची होण्याचा अंदाज आहे. जून 2022 च्या तुलनेत ही वृद्धी उणे असून ती उणे  13.16 टक्के आहे. जून 2023 मध्ये एकंदर आयात 68.98 अब्ज डॉलर मूल्याची होण्याचा अंदाज असून जून 2022 च्या तुलनेत ही वृद्धी उणे असून ती उणे  13.91 टक्के आहे.
Table 1: Trade during June 2023|
|
|
|
|
|
June 2023

|
|
June 2022

|
|
Merchandise
|
|
Exports
|
|
32.97
|
|
42.28
|
|
Imports
|
|
53.10
|
|
64.35
|
|
Services|
|
Exports
|
|
27.12
|
|
26.92
|
|
Imports
|
|
15.88
|
|
15.77
|
|
Overall Trade|
|
Exports
|
|
60.09
|
|
69.20
|
|
Imports
|
|
68.98
|
|
80.12
|
|
Trade Balance
|
|
-8.89
|
|
-10.92
एप्रिल ते जून 2023 मध्ये भारताची एकंदर निर्यात एप्रिल ते जून 2022 च्या तुलनेत घट होऊन उणे  7.29 टक्के असेल. एप्रिल ते जून 2023 मध्ये भारताची एकंदर आयात  एप्रिल ते जून 2022 च्या तुलनेत घसरण नोंदवत उणे  10.18 टक्के असेल.
Table 2: Trade during April-June 2023|
|
|
|
April-June 2023

|
|
April-June 2022

|
|
Merchandise
|
|
Exports
|
|
102.68
|
|
120.98
|
|
Imports
|
|
160.28
|
|
183.54
|
|
Services|
|
Exports
|
|
80.03
|
|
76.09
|
|
Imports
|
|
45.01
|
|
45.02
|
|
Overall Trade|
|
Exports
|
|
182.70
|
|
197.08
|
|
Imports
|
|
205.29
|
|
228.56
|
|
Trade Balance
|
|
-22.59
|
|
-31.49
वाणिज्य व्यापार
जून 2023 मध्ये वाणिज्य निर्यात जून 2022 मधील 42.28 अब्ज डॉलरच्या तुलनेत 32.97 अब्ज डॉलर होती.
जून 2023 मध्ये वाणिज्य आयात जून 2022 मधील 64.35 अब्ज डॉलरच्या तुलनेत 53.10 अब्ज डॉलर होती.
जून 2023 मध्ये बिगर पेट्रोलियम आणि बिगर रत्ने- आभूषणे निर्यात जून 2022 मधील 28.15 अब्ज डॉलरच्या तुलनेत 25.13 अब्ज डॉलर होती.
जून 2023 मध्ये बिगर पेट्रोलियम आणि बिगर रत्ने- आभूषणे आयात जून 2022 मधील 38.93 अब्ज डॉलरच्या तुलनेत 33.28 अब्ज डॉलर होती. .
एप्रिल ते जून 2023 दरम्यान बिगर पेट्रोलियम आणि बिगर रत्ने- आभूषणे निर्यात जून 2022 मधील 83.82 अब्ज डॉलरच्या तुलनेत 77.18 अब्ज डॉलर होती.
एप्रिल ते जून 2023 दरम्यान बिगर पेट्रोलियम आणि बिगर रत्ने- आभूषणे आयात एप्रिल ते जून 2022 मधील 110.22 अब्ज डॉलरच्या तुलनेत 100.84 अब्ज डॉलर होती.
सेवा व्यापार
सेवा निर्यातीचे अंदाजित मूल्य जून 2022 मधील 26.92 अब्ज डॉलरच्या तुलनेत जून 2023 मध्ये 27.12 अब्ज डॉलर.
सेवा आयातीचे अंदाजित मूल्य जून 2022 मधील 15.77 अब्ज डॉलरच्या तुलनेत जून 2023 मध्ये 15.88 अब्ज डॉलर.
जून 2023 च्या शीघ्र अंदाजांसाठी येथे क्लिक करा.
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 179
पंतप्रधान कार्यालय
लडाखमध्ये बस अपघातात भारतीय जवानांचा मृत्यू झाल्याबद्दल पंतप्रधान नरेंद्र मोदी यांच्याकडून शोक व्यक्त
लडाखमध्ये बस अपघातात भारतीय लष्कराच्या जवानांचा मृत्यू झाल्याबद्दल पंतप्रधान नरेंद्र मोदी यांनी तीव्र दु:ख व्यक्त केले आहे.
"लडाखमध्ये झालेल्या बस अपघाताच्या घटनेनं मी अत्यंत व्यथित झालो. या अपघातात आपण लष्कराचे शूर जवान गमावले. शोकाकुल कुटुंबियांच्या दुःखात आपण सहभागी आहोत. या अपघातात जखमी झालेले जवान लवकरच बरे होवोत अशी आपली प्रार्थना आहे. बाधितांना आवश्यक ती मदत पुरवली जात आहे" असं पंतप्रधानांनी आपल्या ट्विटर संदेशात म्हटलं आहे.
गृह मंत्रालय
एनडीआरएफचा 15 वा वर्धापन दिन साजरा
एनडीआरएफने 3100 मोहिमांमध्ये एक लाखांहून अधिक लोकांचे प्राण वाचवले- नित्यानंद राय
नवी दिल्ली, 18 जानेवारी 2020
राष्ट्रीय आपत्ती निवारण दल म्हणजेच एनडीआरएफचा 15 वा वर्धापन दिन आज साजरा करण्यात आला. केंद्रीय गृह राज्यमंत्री नित्यानंद राय कार्यक्रमाचे प्रमुख होते.
एनडीआरएफच्या कामगिरीचे नित्यानंद राय यांनी कौतुक केले. पंतप्रधान नरेंद्र मोदी आणि केंद्रीय गृहमंत्री अमित शाह यांना एनडीआरएफच्या कामगिरीवर प्रचंड विश्वास आहे. कोणत्याही प्रकारच्या आपत्तीत आघाडीवर राहून एनडीआरएफ कार्य करते, असे नित्यानंद राय म्हणाले. एनडीआरएफने आपल्या निःस्वार्थी भावनेने केलेल्या कामगिरीमुळे राष्ट्रीय आणि आंतरराष्ट्रीय पातळीवर नाव कमावले आहे.
एनडीआरएफने स्थापनेपासून आतापर्यंतच्या 15 वर्षांमध्ये 3100 हून अधिक मोहिमांमध्ये एक लाखाहून अधिक लोकांचे प्राण वाचवले आहेत. तर, 6.7 लाख लोकांना आपत्तीतून सुखरुप बाहेर काढले आहे.
माननीय पंतप्रधानांनी केलेल्या सूचनेनूसार एनडीआरएफने राज्यांच्या आपत्ती दलांसमवेत समन्वायाने काम करावे आणि आपत्तीक्षेत्रालगतच्या सर्व स्रोतांची माहिती जमा करावी, असे नित्यानंद राय म्हणाले.
S. Thakur/D.Rane
(Visitor Counter : 77
इलेक्ट्रॉनिक्स आणि माहिती तंत्रज्ञान मंत्रालय
इलेक्ट्रॉनिक्स आणि माहिती तंत्रज्ञान मंत्रालयाकडून 'उमंग ऍप' मध्ये नकाशांची सुविधा सुरू, MapmyIndia बरोबर सामंजस्य करार संपन्न
भौगोलिक दृष्ट्या जवळपास असणाऱ्या मंडया, रक्तपेढ्या अशा सरकारी सेवासुविधा शोधून काढणे या सुविधेमुळे लोकांना होणार शक्य
नवी दिल्ली, 16 जुलै 2021
इलेक्ट्रॉनिक्स आणि माहिती तंत्रज्ञान मंत्रालयाने 'उमंग ऍप' मध्ये नकाशांची सुविधा सुरू केली आहे. यासाठी मंत्रालयाने मॅपमायइंडिया अर्थात MapmyIndia बरोबर सामंजस्य करार केला आहे.
यामुळे आता भौगोलिक दृष्ट्या जवळपास असणाऱ्या मंडया, रक्तपेढ्या अशा अनेक सरकारी सेवासुविधा केवळ एका बटणाच्या क्लिकवर शोधून काढणे नागरिकांना शक्य होणार आहे. मॅपमायइंडियाने गल्लीबोळ आणि गावपातळीपर्यंत सर्व बारकाव्यांनिशी तयार केलेल्या व नकाशावाचन करणाऱ्याशी संवाद साधणाऱ्या तपशीलवार नकाशांवर या सुविधा पाहता येणार आहेत. ईप्सित ठिकाणापर्यंतचे अंतर, दिशादर्शन, त्या ठिकाणी पोहोचण्यासाठी प्रत्येक वळणावर मार्गदर्शन करणाऱ्या सूचना ऐकू येणे व दृश्यात्मक मार्गदर्शन हेही यामध्ये शक्य होणार आहे. तसेच रहदारी आणि रस्ते-सुरक्षाविषयक सूचनाही यामध्ये मिळू शकणार आहेत. अशाप्रकारे उमंग ऍपशी मॅपमायइंडिया जोडले गेल्याने नागरिकांची मोठीच सोय होऊ शकणार आहे.
पुढील सेवांसाठी उमंग ऍपने यापूर्वीच मॅपमायइंडियाच्या माध्यमातून पुढील बाबतींत नकाशा सुविधा पुरवण्यास सुरुवात केली आहे -:
- मेरा राशन/ रेशन - मॅपमायइंडियाच्या नकाशावर स्वस्त धान्य दुकाने पॉइंटर स्वरूपात दाखवलेली असल्याने, उमंगच्या मदतीने वापरकर्त्यांना त्यांच्या सर्वात जवळच्या दुकानापर्यंत पोहोचण्यासाठी दिशा कळू शकतात.
- इ- नाम - उमंगच्या माध्यमातून वापरकर्त्याना 'माझ्याजवळची मंडई / मंडी/ घाऊक बाजारपेठ' ही सुविधा मिळत असल्याने नकाशावरील पॉइंटरच्या मदतीने दिशा समजून तिचे ठिकाण नेमकेपणाने समजण्यास मदत होणार आहे.
- दामिनी- 'विजांच्या लखलखाटासंबंधी धोक्याची पूर्वसूचना' देणाऱ्या या सुविधेमुळे वापरकर्त्यांना काही मिनिटांपूर्वी वीज कोसळलेल्या जवळपासच्या भागाची दृश्यस्वरूपात माहिती मिळू शकते. पूर्वसूचना देणाऱ्या या यंत्रणेमुळे वीज पडणाऱ्या संभाव्य ठिकाणाची माहिती नकाशावर दिसू शकते.
नागरिकांना अधिक उपयुक्त ठरण्यासाठी ही नकाशा-सुविधा पुढील आणखी काही सेवांसाठीही सुरु करण्यात येणार आहे-:
- ईएसआयसी अर्थात कर्मचारी राज्य विमा महामंडळ- वापरकर्त्यांना ईएसआयसीची रुग्णालये/ दवाखाने वगैरे केंद्रे नकाशावर दिसून दिशा समजणे शक्य होईल.
- इंडियन ऑइल- जवळचे गॅसस्टेशन तसेच इंधन भरणा स्थानक- किरकोळ स्थानक तसेच वितरक दोन्ही- नकाशावर समजणे शक्य होईल.
- एनएचएआय अर्थात भारतीय राष्ट्रीय महामार्ग प्राधिकरण- प्रवासादरम्यान पथकर नाके आणि पथकराचे दर समजण्यासाठी मदत होईल.
- एनसीआरबी अर्थात- राष्ट्रीय गुन्हे नोंदणी संस्था- जवळपास असणाऱ्या पोलीस ठाण्याची माहिती व ठिकाण नकाशावर मिळू शकेल.
- प्रधानमंत्री ग्राम सडक योजना - सदर योजनेतील खराब रस्त्यांविषयीच्या तक्रारी नोंदवायचा असल्यास, मॅपमायइंडियाच्या मंचावरून तो विशिष्ट रस्ता निवडून तक्रार करणे शक्य होईल.
उमंग  ऍप डाउनलोड करण्यासाठी 97183-97183 या क्रमांकावर मिस्ड कॉल द्यावा. तसेच पुढील लिंक्सवरूनही हे ऍप डाउनलोड करता येईल-
1. Web: https://web.umang.gov.in/web/#/
2.Android: https://play.google.com/store/apps/details?id=in.gov.umang.negd.g2c
3 iOS:https://apps.apple.com/in/app/umang/id1236448857
M.Chopade/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 254
गृह मंत्रालय
केंद्रीय गृह सचिवांकडून गृह मंत्रालया अंतर्गत सायबर आणि माहिती सुरक्षा विभागाच्या भारतीय सायबर गुन्हे समन्वय केंद्राची  माहितीपुस्तिका आणि वृत्तपत्राचे प्रकाशन
नवी दिल्ली, 3 जानेवारी 2022
केंद्रीय गृह सचिवांनी गृह मंत्रालया अंतर्गत सायबर आणि माहिती सुरक्षा विभागाच्या भारतीय सायबर गुन्हे समन्वय केंद्राच्या  तीन पुस्तिकांचे आणि एका वृत्तपत्रिकेचे आज नवी दिल्ली येथे प्रकाशन केले.
- सायबर हायजिन फॉर सायबर स्पेस- डूज अँड डोन्ट्स- मूलभूत माहितीपुस्तिका
- सायबर हायजिन फॉर सायबर स्पेस- डूज अँड डोन्ट्स- प्रगत माहितीपुस्तिका
- त्रैमासिक वृत्तपत्रिका – सायबर प्रवाह
ही आज प्रकाशित करण्यात आलेल्या माहितीपुस्तिका आणि वृत्तपत्रिका आहे
या माहितीपुस्तिकांचे प्रकाशन म्हणजे सायबर गुन्ह्यांना प्रतिबंध करण्यासाठी आणि ग्रामीण भागात, औद्योगिक संस्था आणि सामान्य लोकांमध्ये सायबर स्वच्छता म्हणजे संगणक व्यवहारांची हाताळणी दक्षतेने करण्यावर लक्ष केंद्रित करण्याबाबत जागरुकता निर्माण करण्याचा एक भाग आहे.
सायबर प्रवाह हे त्रैमासिक प्रकाशन 14सी विषयी आणि एप्रिल ते जून 2021 आणि जुलै ते सप्टेंबर 2021 या दोन तिमाहींमधील 14 सीच्या विविध व्यवहारांची, सायबर गुन्ह्यांचा कल/ स्वरुप, आकडेवारी, 14सीमुळे निर्माण झालेल्या सुविधा, तक्रारीसाठी मंच यांची माहिती सर्व संबंधितांना जागरुक करण्यासाठी आणि सायबर गुन्ह्यांना प्रतिबंध करण्यासाठी, छडा लावण्यासाठी आणि तपासासाठी उपलब्ध करत असते. सायबर गुन्हे आणि सायबर गुन्ह्यांची व्याख्या या क्षेत्रामध्ये होत असलेल्या नवीन घडामोडींबाबत जागरुकता निर्माण करण्याचा देखील या प्रकाशनाचा उद्देश आहे.
सीआयएस विभागांतर्गत 2018 मध्ये केंद्रीय पातळीवरील समन्वय संस्था म्हणून आणि राज्ये/ केंद्रशासित प्रदेशांना सायबर गुन्ह्यांविरोधातील लढ्यामध्ये सामाईक चौकट उपलब्ध करून पाठबळ देण्यासाठी 14सीची स्थापन करण्यात आली होती. सायबरदोस्त या नावाने विविध समाजमाध्यमांच्या माध्यमातून 14सी जागरुकता निर्माण करत आहे आणि जनतेला ठराविक काळाने सायबर सुरक्षेच्या टिप्स देत आहे.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
संरक्षण मंत्रालय
आयएनएस सुमेधाची कलांग बंदराला भेट
भारतीय नौदलाच्या दूरच्या मोहिमेचा एक भाग म्हणून, आग्नेय आशियात तैनात आयएनएस सुमेधाने 27 ऑगस्ट 2022 रोजी मलेशियातील पोर्ट कलांगला भेट दिली. जहाज ऑस्ट्रेलियातल्या पर्थ येथे स्वातंत्र्याच्या अमृतमहोत्सवात सहभागी झाले होते. तिथून परतीच्या मार्गावर जहाजाने कलांग बंदराला भेट दिली.
भारतीय नौदल आणि रॉयल मलेशियन नेव्ही यांच्यातील द्विपक्षीय संबंध मजबूत करणे, सागरी सहकार्य आणि आंतर कार्यक्षमता वाढवणे हे आयएनएस सुमेधाच्या कलांग बंदरामागील भेटीचे उद्दिष्ट आहे. दोन्ही नौदले विविध आघाड्यांवर सहकार्य करत असून सागरी सुरक्षा आणि जागतिक सामायिक सुरक्षितता सुनिश्चित करण्यासाठी महत्त्वपूर्ण भूमिका बजावत आहेत. विशाखापट्टणम येथे मीलन 2022 मध्ये केडी  लेकीऊ सहभागी झाली होती. त्यानंतर मे 2022 मध्ये कोटा किनाबालू येथे द्विपक्षीय सागरी सरावात समुद्र लक्ष्मण सहभागी झाली होती. यामुळे दोन्ही नौदलांमधील द्विपक्षीय प्रतिबद्धता वाढत आहे.
कलांग बंदर येथे पोर्ट कॉलदरम्यान, आयएनएस सुमेधावरील नाविक गण रॉयल मलेशियाच्या नौदलातील कर्मचार्यांसह व्यावसायिक संवाद, ज्ञानाचे आदानप्रदान, परस्परांच्या डेक भेटी आणि खेळ यात सहभागी होतील. शाळकरी मुलांच्या भेटीसाठीही हे जहाज खुले राहणार आहे. आयएनएस सुमेधा मलेशियाच्या जहाजांसह सागरी भागीदारी सरावामध्ये देखील सहभागी होणार आहे.
आयएनएस सुमेधा हे नौदलाचे स्वदेशी बनावटीचे गस्तीचे जहाज आहे. स्वतंत्र तसेच आरमारी तांड्यातील जहाजांसोबतच्या मोहिमांसाठी विविध प्रकारच्या कार्याकरिता तैनात आहे. ते विशाखापट्टणम येथील भारतीय नौदलाच्या पूर्व आरमारी तांड्याचा भाग आहे आणि पूर्व नौदल कमांडच्या फ्लॅग ऑफिसर कमांडिंग-इन-चीफच्या ऑपरेशनल कमांड अंतर्गत कार्य करते.
शिक्षण मंत्रालय
जेईई  परीक्षा-2021 चे चार सत्रांमध्ये  आयोजन करण्यात येणार
जेईई  परीक्षा-2021, ही 13 भाषांमध्ये होणार
केंद्रीय शिक्षण मंत्री रमेश पोखरीयाल ‘निशंक’ यांनी आज जेईई  परीक्षा-2021 संबंधी अनेक बाबी जाहीर केल्या. जेईई  परीक्षा-2021 फेब्रुवारी, मार्च, एप्रिल आणि मे 2021 अशा चार सत्रांमध्ये आयोजित करण्यात येणार असल्याचे त्यांनी जाहीर केले. जेईई  परीक्षा 2021 चे पहिले सत्र 23–26 फेब्रुवारीदरम्यान आयोजित करण्यात येणार आहे. राष्ट्रीय शैक्षणिक धोरणाच्या  अनुषंगाने प्रथमच जेईई  परीक्षा-2021 ही मराठी, आसामी, बंगाली, कन्नड, मल्याळम, ओडिया, पंजाबी, तमिळ, तेलुगू, उर्दू, हिंदी, इंग्रजी आणि गुजराती अशा 13 भाषांमध्ये होणार असल्याचे केंद्रीय शिक्षणमंत्र्यांनी जाहीर केले.
We have examined your suggestions regarding JEE  and on the basis of the same, I am announcing the schedule of the exam. @SanjayDhotreMP @EduMinOfIndia @PIB_India @MIB_India @DDNewslive @mygovindia https://t.co/yKUwnQRXlw
— Dr. Ramesh Pokhriyal Nishank  December 16, 2020
मंत्र्यांनी सांगितले की, उमेदवारांना चारही सत्रांमध्ये उपस्थिती दर्शवण्याची आवश्यकता नाही. तथापी, उमेदवार एकापेक्षा अधिक सत्रांमध्ये उपस्थित असेल तर त्याचे/तिचे बेस्ट ऑफ 2021 एनटीए  गुण गुणवत्ता यादी/श्रेणीसाठी गृहीत धरले जातील. प्रश्नपत्रिका एकूण 90 गुणांची असेल, त्यापैकी उमेदवारांना 75 प्रश्न सोडवण्याचा प्रयत्न करावा लागेल.
या निर्णयामुळे विद्यार्थ्यांना होणारे फायदे सांगताना मंत्री म्हणाले, जेईई  परीक्षा-2021 चे चार सत्रांत आयोजन केल्यामुळे उमेदवारांना एका प्रयत्नात चांगले गुण मिळवता आले नाहीत तर आपले गुण सुधारण्याची चार सत्रांमधून बहुविध संधी मिळेल. ते पुढे म्हणाले, जर या विशिष्ट कालावधीत बोर्ड परीक्षा असेल किंवा कोविड-19 परिस्थिती असेल तर उमेदवाराला जेईई  परीक्षा-2021 पुढील महिन्यात देण्याची संधी मिळेल.
जेईई  परीक्षा-2021 संदर्भातील जाहीर सूचना पाहण्यासाठी इथे क्लिक करा:
M.Chopade/S.Thakur/P.Kor
आरोग्य आणि कुटुंब कल्याण मंत्रालय
डॉ.मनसुख मांडविया यांच्या हस्ते भारतीय अन्न सुरक्षा आणि मानक प्राधिकरणाच्या राष्ट्रीय प्रशिक्षण केंद्राचे उद्घाटन
"चांगल्या दर्जाचे पौष्टिक अन्न आजारापासून दूर ठेवण्यासाठी खूप मदत करू शकते"
“अन्न भेसळ सहन केली जाणार नाही; FSSAI ने असे गैरप्रकार करणाऱ्यांवर कारवाई करण्यासाठी राज्य प्राधिकरणांसह एक पथक केले तयार”
पदपथ विक्रेत्यांसाठी अन्न सुरक्षा आणि प्रमाणन  ई-लर्निंग अॅपची सुरुवात
“अमृत काळात विकसित राष्ट्र बनण्याचे आपले ध्येय आहे. यायाठी आपले नागरिक निरोगी असणे आवश्यक आहे. निरोगी नागरिक एक निरोगी राष्ट्र निर्माण करु शकतात, ज्यामुळे समृद्ध राष्ट्र निर्माण होते” असे केंद्रीय आरोग्य आणि कुटुंब कल्याण मंत्री, डॉ मनसुख मांडविया यांनी म्हटले आहे. ते काल उत्तर प्रदेशातील गाझियाबाद येथे भारतीय अन्न सुरक्षा आणि मानक प्राधिकरणाच्या  अत्याधुनिक राष्ट्रीय प्रशिक्षण केंद्राच्या उद्घाटनप्रसंगी बोलत होते. राज्यमंत्री  प्रा.एस.पी.सिंग बघेल आणि राज्यमंत्री  जनरल  व्ही.के. सिंग, हे देखील कार्यक्रमाला उपस्थित होते.
आरोग्यदायक आणि प्रतिबंधात्मक आरोग्य सेवेवर पंतप्रधान नरेंद्र मोदी यांचा भर असल्याचा पुनरुच्चार करून मांडविया म्हणाले की, ‘आपले स्वयंपाकघर हेच आपले रुग्णालय आहे’ हे समजून भारताच्या पारंपरिक आहार सवयी आणि जीवनशैली स्वीकारल्या पाहिजेत. “चांगल्या दर्जाचे पौष्टिक अन्न आजारापासून दूर ठेवण्यासाठी खूप मदत करू शकते”, यावर त्यांनी भर दिला. प्रतिबंधात्मक आरोग्यसेवा असो, भरडधान्याचे सेवन असो किंवा योगाभ्यास असो भारताच्या अशा आरोग्यदायी समृद्ध वारशाबद्दल डॉ. मांडविया यांनी सांगितले. आरोग्यदायी जीवनातील महत्त्वाचे घटक म्हणून निरामयता आणि जीवनशैलीचे मूल्य याचे महत्व त्यांनी अधोरेखित केले. FSSAI च्या राष्ट्रीय प्रशिक्षण केंद्रात प्रशिक्षण घेणारे देशात निरोगी नागरिक निर्माण करण्यात महत्त्वपूर्ण भूमिका बजावतील, कारण ते अन्नासाठी अनुकरणीय अशी दर्जेदार मानके सुनिश्चित करतील असे ते म्हणाले.
देशात अन्न भेसळीमुळे निर्माण झालेल्या आव्हानाविषयी त्यांनी चिंता व्यक्त केली. असे गैरप्रकार करणाऱ्यांवर कारवाई करण्यासाठी FSSAI ने राज्य प्राधिकरणांसह एक पथक तयार केल्याचे त्यांनी सांगितले. “देशात अन्न भेसळ सहन केली जाणार नाही”, यावर त्यांनी जोर दिला. देशभरात व्यापक प्रमाणावर चाचणी केली जाईल आणि दोषी आढळलेल्यांवर अन्न सुरक्षा आणि मानके  नुसार कारवाई केली जाईल असेही त्यांनी स्पष्ट केले.
उत्तर प्रदेशातील गाझियाबाद येथील भारतीय अन्न सुरक्षा आणि मानक प्राधिकरणाचे राष्ट्रीय प्रशिक्षण केंद्र  हा अतिशय महत्वाचा उपक्रम आहे. सध्याचे उपलब्ध ज्ञान किंवा कौशल्ये आणि अपेक्षित ज्ञान किंवा कौशल्ये यांच्यातील अंतर कमी करण्यासाठी अन्न सुरक्षा आणि मानकांच्या क्षेत्रात संरचित सूचना, सराव आणि शिकण्याचे अनुभव प्रदान करणे हा याचा उद्देश आहे. FSS कायदा 2006 आणि अन्न सुरक्षा आणि मानक नियम, 2011 द्वारे अनिवार्य केल्यानुसार, अन्न व्यवसायातील व्यक्तींना प्रशिक्षण देण्यासाठी FSSAI उत्तरदायी आहे. यात अन्न व्यवसाय चालक, कर्मचारी, अन्न सुरक्षा अधिकारी आणि नियुक्त अधिकारी यांचा समावेश आहे.
पदपथ विक्रेत्यांसाठी अन्न सुरक्षा मार्गदर्शक तत्त्वे, जसे की योग्य अन्न हाताळणी, साठवण आणि स्वच्छता पद्धती इत्यादींबद्दल शिकणे तसेच प्रशिक्षण प्रणाली असलेल्या अन्न सुरक्षा आणि प्रमाणन  या FSSAI द्वारे विकसित ई-लर्निंग अॅपची सुरुवातही यावेळी करण्यात आली.
मिलेट्स  रेसिपीज- ए हेल्दी मेन्यू फॉर मेस/कॅंटीन्स अँड हेल्दी गट, हेल्दी यू - ट्रेडिशनल रेसिपीज विथ पोटेन्शियल प्रोबायोटिक बेनिफिट्स या FSSAI ने तयार केलेल्या दोन पुस्तकांचे प्रकाशनही डॉ. मांडविया यांनी केले.
गृह मंत्रालय
केंद्रीय गृहमंत्री अमित शहा यांनी गांधीनगर लोकसभा मतदारसंघात 36 कोटी रुपयांच्या विविध विकासकामांचे केले उद्घाटन
नवी दिल्ली, 12 जुलै 2021
केंद्रीय गृहमंत्री अमित शहा यांनी गांधीनगर लोकसभा मतदारसंघात 36 कोटी रुपयांच्या विविध विकासकामांचे उद्घाटन केले. जगन्नाथ रथ यात्रेच्या शुभ मुहूर्तावर देशवासियांना शुभेच्छा देताना अमित शहा म्हणाले की ते अहमदाबादच्या जगन्नाथ मंदिरात अनेक वर्षांपासून ते प्रार्थनांमध्ये भाग घेत आले आहेत आणि प्रत्येक वेळी येथे एक नवीन ऊर्जा प्राप्त होते. "मला आजही महाप्रभूंची पूजा करण्याचा बहुमान मिळाला आहे." भगवान जगन्नाथ यांची कृपा आणि आशिर्वाद नेहमीच सर्वावर राहोत अशी सदिच्छा अमित शहा यांनी व्यक्त केली.
केंद्रीय गृहमंत्र्यांनी गांधीनगर लोकसभा मतदारसंघातील नारदीपूर गावात 25 कोटी रुपयांच्या विकास कामांचे उद्घाटन केले तसेच स्वामीनारायण मंदिर, अदालाज यांच्यामार्फत नव्याने बांधलेल्या शारदामणी समुदाय केंद्राचे उद्घाटनही केले. मी अशा गावात आलो आहे जिथे लोकांनी अशी व्यवस्था केली आहे की कोणी उपाशी झोपू नये. अशी व्यवस्था केली गेली आहे की केवळ लोकच नाही तर कोणतेही प्राणी उपाशीपोटी झोपणार नाहीत, असेही शहा यावेळी म्हणाले.
गृहमंत्री अमित शहा यांनी कोविड-19 विरुद्ध लढाईत विशेष योगदान देणाऱ्या मान्यवरांना राजभवन येथे प्रशस्तीपत्रे दिली.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
मंत्रिमंडळ
रेल्वे कर्मचाऱ्यांना उत्पादकता संलग्न बोनस द्यायला मंत्रिमंडळाची मंजुरी
सर्व पात्र अराजपत्रित रेल्वे कर्मचाऱ्यांना 2017-18 या आर्थिक वर्षासाठी 78 दिवसांच्या वेतनाएवढा उत्पादकता संलग्न बोनस देण्यात येणार
सुमारे 11.91 लाख अराजपत्रित रेल्वे कर्मचाऱ्यांना याचा लाभ मिळणार
78 दिवसांचा उत्पादकता संलग्न बोनस म्हणून 2044.31 कोटी रुपये दिले जाणार
(नवी दिल्ली, 10 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने 2017-18 या आर्थिक वर्षासाठी सर्व पात्र अराजपत्रित रेल्वे कर्मचाऱ्यांना  78 दिवसांच्या वेतनाएवढा उत्पादकता संलग्न बोनस द्यायला मंजुरी दिली. यामुळे बोनस म्हणून 2044.31 कोटी रुपयांचा आर्थिक बोजा पडणार आहे. पात्र अराजपत्रित रेल्वे कर्मचाऱ्यांना उत्पादकता संलग्न बोनस देण्यासाठी वेतन गणना मर्यादा मासिक 7,000 रुपये निर्धारित आहेत. प्रत्येक पात्र रेल्वे कर्मचाऱ्याला 17,951 रुपये कमाल रक्कम मिळेल. सुमारे 11.91 लाख अराजपत्रित रेल्वे कर्मचाऱ्यांना या निर्णयाचा लाभ मिळेल.
देशभरातील सर्व अराजपत्रित रेल्वे अधिकाऱ्यांना  उत्पादकता संलग्न बोनस मिळणार आहे. दरवर्षी दसऱ्यापूर्वी उत्पादकता संलग्न बोनस पात्र रेल्वे कर्मचाऱ्यांना दिला जातो. यावर्षीही दसऱ्यापूर्वी या निर्णयाची अंमलबजावणी होईल. या निर्णयामुळे रेल्वे कर्मचाऱ्यांना रेल्वेचे कामकाज सुधारण्यासाठी प्रोत्साहन मिळेल.
N.Sapre/S.Kane/P.Kor
विशेष सेवा आणि लेख
महाराष्ट्र राजभवन येथे प्रथमच गोवा राज्य स्थापना दिवस साजरा
राज्यपालांच्या हस्ते अजित कडकडे, देवकी पंडित, सुदेश भोसले सन्मानित
मुंबई, 30 मे 2023
'एक भारत श्रेष्ठ भारत' उपक्रमाचा भाग म्हणून महाराष्ट्र राजभवन येथे राज्यपाल रमेश बैस यांच्या उपस्थितीत आज 'गोवा राज्य स्थापना दिवस' साजरा करण्यात आला. केंद्र शासनाच्या सूचनेनुसार यंदा प्रथमच महाराष्ट्र राजभवन येथे 'गोवा राज्य स्थापना दिवस साजरा करण्यात आला.
गोव्याने देशाला भारतरत्न लता मंगेशकर, आशा भोसले, डॉ रघुनाथ माशेलकर, गायक रेमो फर्नांडिस, व्यंगचित्रकार मारिओ मिरांडा यांसारखी अनेक रत्ने दिली असून आजही गोवेकर अनेक क्षेत्रात उल्लेखनीय योगदान देत आहेत, असे सांगून राज्यपालांनी सर्व उपस्थितांना 'गोवा राज्य स्थापना दिवसाच्या शुभेच्छा दिल्या. यावेळी राज्यपालांच्या हस्ते ज्येष्ठ शास्त्रीय गायक अजित कडकडे, गायिका देवकी पंडित, पार्श्वगायक सुदेश भोसले, समाजसेविका डॉ आर्मिडा फर्नांडिस, सुमन रमेश तुलसियानी , अशांक देसाई, शेफ दीपा सुहास अवचट तसेच 'आमी गोयंकार' संस्थेचे अध्यक्ष मोहन संझगिरी यांचा सत्कार करण्यात आला.
यावेळी 'आमी गोयंकर' यांच्या सहकार्याने गोव्यातील नृत्य, संगीत व काव्य यांचा समावेश असलेला सांस्कृतिक कार्यक्रम सादर करण्यात आला. साहित्यिक डॉ. घनश्याम बोरकर यांनी 'बाकिबाब' बा.भ. बोरकर यांच्या कविता सादर केल्या. कार्यक्रमाला मुंबईतील अनेक गोवेकर उपस्थित होते.PIB Mumbai | N.Chitale/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 53
संरक्षण मंत्रालय
संरक्षणमंत्री राजनाथ सिंग यांच्या हस्ते नौदल नवोन्मेष आणि स्वदेशीकरण संस्थेचा  शुभारंभ
नवी दिल्ली, 13 ऑगस्ट 2020
संरक्षणमंत्री राजनाथसिंग यांच्या हस्ते आज नौदल नवोन्मेष आणि स्वेदशीकरण संस्थे  चा ऑनलाईन वेबिनारमध्ये शुभारंभ करण्यात आला. उत्तर प्रदेशचे मुख्यमंत्री योगी आदित्यनाथ आणि इतर मान्यवरांची याप्रसंगी उपस्थिती होती.
एनआयआयओ वापरकर्त्यांसाठी समर्पित आराखडा आणि संरक्षणक्षेत्रात स्वावलंबी होऊन आत्मनिर्भर भारताचे ध्येय साध्य करण्यासंदर्भात शिक्षण आणि उद्योगक्षेत्रासोबत नवोन्मेष आणि स्वदेशीकरणासंदर्भात संवाद साधेल.
एनआयआयओ ही त्रि-स्तरीय संस्था आहे. नेव्हल टेक्नॉलॉजी ऍक्सीलरेशन कौन्सिल  नवोन्मेष आणि स्वदेशीकरण हे दोन पैलू एकत्र आणेल आणि उच्च स्तरीय निर्देश पुरवेल. एन-टीएसीअंतर्गत असलेला कार्यगट प्रकल्पांची अंमलबजावणी करेल. टेक्नॉलॉजी ऍक्सीलरेशन सेल  ची स्थापना जलद स्वदेशी उदयोन्मुख विघटनकारी तंत्रज्ञान जलदगतीने समावेशासाठी करण्यात आली आहे.
संरक्षण खरेदी प्रक्रिया मसुद्यात 2020  सेवा मुख्यालयाला नवोन्मेष आणि स्वदेशीकरण संस्थेची स्थापना उपलब्ध स्रोतांमध्ये करण्याची अनुमती आहे. भारतीय नौदलाचे अगोदरपासूनच स्वदेशीकरण संचालनालय  कार्यरत आहे आणि सध्याच्या स्वदेशीकरणाच्या प्रयत्नांवरच नवीन आराखडा आधारीत असेल, तसेच नवोन्मेषावर लक्ष केंद्रीत केले जाईल.
उद्घाटनाच्या कार्यक्रमादरम्यान, भारतीय नौदलाने पुढील परस्पर सामंजस्य करारावर स्वाक्षऱ्या केल्या:-
- उत्तर प्रदेश एक्सप्रेसवे इंडस्ट्रीअल डेव्हलपमेंट अथॉरिटी ;
- रक्षा शक्ती विद्यापीठ , गुजरात;
- मेकर व्हिलेज, कोची; आणि
- सोसायटी ऑफ इंडियन डिफेन्स मॅन्युफॅक्चरर्स .
वेबिनारमध्ये देशी उद्योग आणि शैक्षणिक संस्थांची आरएसयूसोबत भागीदारी यासंबंधी ऑनलाईन चर्चा मंचाची स्थापना केली आणि वेबिनारमध्ये शुभारंभ करण्यात आला.
याप्रसंगी भारतीय नौदलाच्या स्वदेशीकरण योजनांसंदर्भात ‘स्वावलंबन’ या संग्रहाचे प्रकाशन करण्यात आले.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148